ཅུང་ཙམ་འགོར་བ་ན་སཱ་ལས་མིག་ཆུ་བཙན་གྱིས་བཀག་ནས་ཟས་ཐོ་ངེས་པར་བཟོས་ནས་འགྲུབ་དགོས་པར་སྙམ།དྲན་པ་བན་བུན་གྱི་ངང་ནས་ཁོ་མོས་ཕབ་གཞོང་གི་སྟེང་དུ་ལག་པ་བསྲིངས་པ་ན་མོའི་སེམས་པ་དེའི་སྟེང་དུ་ཁྱོན་ནས་མི་གནས་པར་བསམ་པའི་རྩིག་ལྡེབས་ཧྲིལ་པོར་གཞི་རིམ་གྱི་བྱམས་པའི་གཟུགས་རིས་ཀྱིས་ཁེབས།དུས་ཚོད་བདུན་པར་འཁོར་གཡོག་གིས་ཟ་མ་བསྐྱལ་ཡོང་བ་དང་ཞོར་དུ་ཟས་ཐོ་ཁྱེར་ནས་ཕྱིན་སོང་།སཱ་ལས་ཡིད་མུག་པའི་སྒོ་ནས་དགོང་ཟས་ཟོས།དུས་ཚོད་བདུན་དང་ཕྱེད་ཀར་སཱ་ལའི་དཔེ་ཀློག་གི་དུས་ལ་སླེབས།ཁོ་མོས་དཔེ་ཆ་བླངས་ཤིང་རྐང་བ་སྒམ་ཆུང་སྟེང་དུ་བཞག་ནས་ཀློག་མགོ་བརྩམས།